Die fotograaf Annalize Mouton, wie se boek oor die dorp ­Stanford, Portrait of a Village, vroeër ­vanjaar gepubliseer is, is onlangs genooi om 23 van haar foto’s op ’n jaar lange rond­reisende uit­stalling deur Nederland te stuur as ’n portret van ’n Suid-Afrikaanse dorp.
’n Mens hoor dikwels iemand sê iets is prentjiemooi. Sommige mense laat dit daar – die prentjiemooi beeld – terwyl ander iets doen om dit te verewig. Des te ­beter as jy die mooiheid met ­ander kan deel.
Ofskoon dit begin het as ’n viering van “ons dorp, Stanford”, het haar gedagtes gegroei tot die idee van Portrait of a Village.
Die foto’s sal ook in Januarie 2009 op ’n gala­geleentheid in die Zuid-Afrika Huis in Amsterdam uitgestal word.